S-5114/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 24. september 2019, á hendur A-kk-þgf F-kk-þgf H-kk-þgf, kt. [...], [...], [...], fyrir eftirtalin hegningar, fíkniefna og umferðarlagabrot:

I.

1. Nytjastuld með því að hafa, aðfaranótt laugardagsins 10. mars 2018, í heimildarleysi tekið bifreiðina [...], við Hverfisgötu 33 í Reykjavík, og ekið henni víðsvegar um höfuðborgarsvæðið, uns lögregla fann bifreiðina við Lindargötu í Reykjavík þriðjudaginn 13. mars 2018, þar sem ákærði var handtekinn við bifreiðina.

Telst brot þetta varða við 1. mgr. 259. gr. almennra hegningarlaga nr. 19/1940.

II.

Þjófnaði með því að hafa:

2. Miðvikudaginn 28. mars 2018, stolið úr bifreiðinni [...], að [...] í Reykjavík, bláu vírateipi, brúnu vírateipi, garmin staðsetningartæki, húslyklum, campinggasi, lásahreinsi, topplyklasetti og vasahníf, allt að óþekktu verðmæti.

3. Miðvikudaginn 28. mars 2018, stolið úr verslun Krónunnar að Rofabæ 39 í Reykjavík, matvörum að samtals söluverðmæti 7.517 kr.

Teljast brot þessi varða við 1. mgr. 244. gr. almennra hegningarlaga nr. 19/1940.

III.

Umferðarlagabrot með því að hafa:

4. Þriðjudaginn 26. febrúar 2019, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist 825 ng/ml af amfetamíni, 1,2 ng/ml af tetrahýdrókannabínól og 65 ng/ml af tramadól) norður Lönguhlíð í Reykjavík, við Miklubraut, uns aksturinn var stöðvaður skömmu síðar af lögreglu.

5. Fimmtudaginn 11. apríl 2019, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist 1200 ng/ml af amfetamíni og 0,5 ng/ml af tetrahýdrókannabínól) um Skógarsel í Reykjavík, við bensínstöð N1, uns aksturinn var stöðvaður skömmu síðar af lögreglu.

Teljast brot þessi varða við 1. mgr., sbr. 2. mgr., 45. gr. a. og 1. mgr. 48. gr., allt sbr. 100. gr., umferðarlaga nr. 50/1987.

IV.

6. Fíkniefnalagabrot með því að hafa, á þeim tíma sem greinir í 4. tölulið, haft í vörslum sínum 6 töflur af ávana og fíknilyfinu tramadol actavis, sem fannst við líkamsleit lögreglu á ákærða og lagt var hald á.

7. Fíkniefnalagabrot með því að hafa, á þeim tíma sem greinir í 5. tölulið, haft í vörslum sínum 0,81 g af amfetamíni, sem fannst við líkamsleit lögreglu á ákærða og lagt var hald á.

Teljast brot þessi varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og sviptingar ökuréttar, skv. 101. gr. og 102. gr. umferðarlaga nr. 50/1987. Jafnframt er þess krafist að ákærði verði dæmdur til að sæta upptöku, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 og 3. mgr. 49. gr. lyfjalaga nr. 93/1994, á framangreindu 0,81 g af amfetamíni og 6 töflum af tramadol actavis, auk þess sem gerðar verði upptækar 6 töflur af læknislyfi sem fannst við líkamsleit lögreglu við afskipti af ákærða sem greinir í 6. ákærulið.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall var birt í Lögbirtingablaðinu 29. október 2019, sbr.

3. mgr. 156. gr. laga nr. 88/2008 um meðferð sakamála . Verður málið dæmt samkvæmt heimild í a lið 1. mgr. 161. gr. sömu laga enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 19. september 2019, var ákærði dæmdur í 90 daga fangelsi, skilorðsbundið til þriggja ára með dómi 13. nóvember 2012 fyrir tilraun til þjófnaðar. Þá hlaut hann dóm þann 23. ágúst 2016 fyrir fjársvik en honum var ekki gerð sérstök refsing. Loks gekkst ákærði undir greiðslu sektar með lögreglustjórasátt 18. júlí 2019. Brot þau er ákærði er sakfelldur fyrir í þessu máli voru öll framin áður en ákærði gekkst undir framangreinda sátt og verður honum því nú dæmdur hegningarauki sbr. 78. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 1 ár frá 18. desember 2019.

Með vísan til lagaákvæða í ákæru eru gerð upptæk til ríkissjóðs 0,81 g af amfetamíni, 6 töflur af tramadol actavis og 6 töflur af læknislyfi sem lögregla lagði hald á við rannsókn málsins.

Ákærði greiði 345.694 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf F-kk-nf H-kk-nf, sæti fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 1 ár frá 18. desember 2019.

Upptæk eru gerð til ríkissjóðs 0,81 g af amfetamíni, 6 töflur af tramadol actavis og 6 töflur af læknislyfi.

Ákærði greiði 345.694 krónur í sakarkostnað.

H-kvk-nf S-kvk-nf B-kvk-nf

Ákærði, A-kk-nf F-kk-nf H-kk-nf, sæti fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 1 ár frá 18. desember 2019.

Upptæk eru gerð til ríkissjóðs 0,81 g af amfetamíni, 6 töflur af tramadol actavis og 6 töflur af læknislyfi.

Ákærði greiði 345.694 krónur í sakarkostnað.

H-kvk-nf S-kvk-nf B-kvk-nf